PANEVĖŽIO RAJONO SAVIVALDYBĖS TARYBA

SPRENDIMAS

DĖL MITYBOS, MEDIKAMENTŲ, PATALYNĖS IR APRANGOS IŠLAIDŲ FINANSINIŲ NORMATYVŲ 2015 METAIS PANEVĖŽIO RAJONO VAIKŲ GLOBOS NAMUOSE PATVIRTINIMO

2014 m. gruodžio 22 d. Nr. T-224

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 28 punktu, Lietuvos higienos norma HN 124:2014 „Vaikų socialinės globos įstaigos. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2014 m. rugsėjo 1 d. įsakymu Nr. V-914 „Dėl Lietuvos higienos normos HN 124:2014 „Vaikų socialinės globos įstaigos. Bendrieji sveikatos saugos reikalavimai“ patvirtinimo“, Rekomenduojamomis maisto produktų paros normomis socialinę globą gaunantiems asmenims, patvirtintomis Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl rekomenduojamų maisto produktų paros normų socialinę globą gaunantiems asmenims patvirtinimo“, ir atsižvelgdama į Panevėžio rajono vaikų globos namų direktoriaus 2014 m. gruodžio 5 d. prašymą Nr. D2-287, Savivaldybės taryba n u s p r e n d ž i a:

Patvirtinti mitybos, medikamentų, patalynės ir aprangos išlaidų finansinius normatyvus 2015 metais Panevėžio rajono vaikų globos namuose taip:

1. Mitybos (vienam asmeniui per parą):

1.1. 4–6 metų vaikams 2,60 Eur;

1.2. 7–14 metų vaikams 3,10 Eur;

1.3. 15–18 metų vaikams 3,10 Eur;

1.4. sekmadieniais ir švenčių dienomis didinama 0,23 Eur;

2. Medikamentų (vienam asmeniui per parą) 0,15 Eur;

3. Patalynės ir aprangos (vienam asmeniui per mėnesį) 18,00 Eur.

Savivaldybės meras	Povilas Žagunis